**Všeobecne**

**Pokyny k vyplneniu žiadosti o vrátenie finančných prostriedkov**

**Vyplňuje zamestnanec subjektu zapojeného do implementácie Európskeho fondu pre rybné hospodárstvo**

* Zamestnanec vyplní formulár žiadosti za predpokladu, že prijímateľ má povinnosť vrátiť finančné prostriedky naspäť riadiacemu orgánu/sprostredkovateľskému orgánu pod riadiacim orgánom na príslušný účet/účty.
* Žiadosť je zasielaná prijímateľovi riadiacim orgánom/sprostredkovateľským orgánom pod riadiacim orgánom.
* Požiadať o vystavenie a zaslanie žiadosti o vrátenie finančných prostriedkov môže na základe relevantných podkladov každý subjekt zapojený do implementácie Európskeho fondu pre rybné hospodárstvo.
* Žiadosť sa vyplňuje elektronicky.
* Žiadosť sa zasiela prijímateľovi doporučene poštou (doporučene alebo doručenka).
* **Názov operačného programu:** **Nevypĺňať. Už predvyplnené!**

**1 Identifikácia prijímateľa**

* Uviesť názov prijímateľa, adresu (ulica, obec, PSČ).
* Uviesť identifikačné číslo organizácie, identifikačné číslo pre DPH (platí pre platcov DPH) a daňové identifikačné číslo.
* Kontaktná osoba: Uviesť meno osoby, ktorá je u prijímateľa evidovaná ako osoba oprávnená komunikovať s riadiacim orgánom/sprostredkovateľským orgánom pod riadiacim orgánom ohľadom žiadosti o nenávratný finančný príspevok resp. žiadosti o platbu (štatutárny orgán prijímateľa alebo iná osoba).

**2 Identifikácia projektu/programovej štruktúry**

* Uviesť plný názov projektu, resp. programovej štruktúry (napr. pri systémovej nezrovnalosti).
* Uviesť ITMS kód projektu v súlade so zmluvou o poskytnutí nenávratného finančného príspevku (nie registračné číslo projektu), resp. programovej štruktúry (napr. pri systémovej nezrovnalosti).

**3 Identifikácia žiadosti o vrátenie finančných prostriedkov**

* Kód žiadosti o vrátenie finančných prostriedkov vyplniť na základe kódu vygenerovaného z ITMS.
* Dátum splatnosti k vráteniu: zodpovedný pracovník orgánu, ktorý žiadosť vystavil, určí termín splatnosti vrátenia finančných prostriedkov.
* Ako dôvod vrátenia finančných prostriedkov uviesť:
	+ Vrátenie nezúčtovanej zálohovej platby
	+ Vrátenie prostriedkov vo výške príjmu vytvoreného z projektu
	+ Vrátenie v súlade so zmluvou o poskytnutí nenávratného finančného príspevku
	+ Vrátenie nezrovnalosti
	+ Vrátenie mylnej platby (platba poskytnutá na cudzí účet)
	+ Vrátenie výnosov z prostriedkov štátneho rozpočtu (úroky).
* Kód žiadosti o platbu:
	+ v prípade vrátenia nezrovnalosti ak je možné identifikovať žiadosť o platbu, ku ktorej sa vrátenie viaže – vyplniť na základe kódu príslušnej platby vygenerovaného z ITMS.
	+ v ostatných prípadoch finančného vysporiadania je kód žiadosti o platbu povinný údaj. Pre prípad vrátenia prostriedkov vo výške príjmu vytvoreného z projektu a výnosu z prostriedkov štátneho rozpočtu na spolufinancovanie sa uvedie najaktuálnejšia priebežná žiadosť o platbu, resp. záverečná žiadosť o platbu.
* Kód nezrovnalosti: v prípade vrátenia nezrovnalosti, kód príslušnej nezrovnalosti vygenerovaný z ITMS. Je povinne vypĺňaný údaj.
* Možnosť vrátenia formou započítania pohľadávok a záväzkov: v súlade s § 28 zákona č. 528/2008 Z. z. o pomoci a podpore poskytovanej z fondov ES, ak je to relevantné vyplniť ÁNO – NIE.

**4 Finančná identifikácia - istina**

* V položke Suma k vráteniu za zdroj EÚ uviesť žiadanú sumu v EUR, zaokrúhlenú na dve desatinné miesta.
* Forma vrátenia finančných prostriedkov identifikuje spôsob úhrady vrátenia prijímateľom za zdroj EÚ ako bankový transfer alebo rozpočtové opatrenie.
* V položke VS uviesť variabilný symbol.
* V identifikačných údajoch bankového účtu treba uviesť účet subjektu, ktorému je potrebné finančné prostriedky za zdroj EÚ vrátiť. V prípade, ak štátna rozpočtová organizácia má vrátiť finančné prostriedky za zdroj EÚ prostredníctvom úpravy rozpočtu, v poli formuláru číslo bankového účtu je uvedený text „rozpočtové opatrenie na PJ“, pričom je uvedené IČO príslušnej platobnej jednotky.
* V položke Suma k vráteniu za zdroj štátneho rozpočtu na spolufinancovanie uviesť sumu v EUR, zaokrúhlenú na dve desatinné miesta.
* Forma vrátenia finančných prostriedkov identifikuje spôsob úhrady vrátenia prijímateľom za zdroj štátneho rozpočtu na spolufinancovanie ako bankový transfer alebo rozpočtové opatrenie.
* V identifikačných údajoch bankového účtu treba uviesť účet subjektu, ktorému je potrebné finančné prostriedky za zdroj štátneho rozpočtu na spolufinancovanie vrátiť. V prípade, ak štátna rozpočtová organizácia má vrátiť finančné prostriedky za zdroj štátneho rozpočtu na spolufinancovanie prostredníctvom úpravy rozpočtu, v poli formuláru číslo bankového účtu je uvedený text „rozpočtové opatrenie na PJ“, pričom je uvedené IČO príslušnej platobnej jednotky.
* Suma istiny k vráteniu spolu: súčet položiek (istín) za zdroj EÚ a zdroj štátneho rozpočtu na spolufinancovanie v EUR, zaokrúhlenú na dve desatinné miesta.
* Suma za vlastné zdroje prijímateľa: suma vrátenia za zdroje prijímateľa, určená pomerom spolufinancovania prijímateľa v zmluve o poskytnutí nenávratného finančného príspevku, počítaná vo vzťahu k súčtu položiek (istín) za zdroj EÚ a zdroj štátneho rozpočtu na spolufinancovanie v EUR, zaokrúhlenú na dve desatinné miesta.
* Celková suma za všetky zdroje: súčet položiek (istín) za zdroj EÚ, zdroj štátneho rozpočtu na spolufinancovanie a vlastných zdrojov prijímateľa v EUR, zaokrúhlenú na dve desatinné miesta.

**5 Finančná identifikácia – pokuty a penále**

* V položke Suma k vráteniu za zdroj EÚ (pokuta / penále) uviesť žiadanú sumu v EUR, zaokrúhlenú na dve desatinné miesta.
* Forma vrátenia finančných prostriedkov za pokuty / penále za zdroj EÚ je vždy bankový transfer.
* V položke VS uviesť variabilný symbol.
* V identifikačných údajoch bankového účtu treba uviesť účet subjektu, ktorému je potrebné finančné prostriedky za zdroj EÚ vrátiť.
* V položke Suma k vráteniu za zdroj štátneho rozpočtu na spolufinancovanie uviesť žiadanú sumu v EUR, zaokrúhlenú na dve desatinné miesta.
* Forma vrátenia finančných prostriedkov za pokuty / penále za zdroj štátneho rozpočtu na spolufinancovanie je vždy bankový transfer.
* V identifikačných údajoch bankového účtu treba uviesť účet subjektu, ktorému je potrebné finančné prostriedky za zdroj štátneho rozpočtu na spolufinancovanie vrátiť.
* Pokuty a penále k vráteniu spolu: súčet položiek (pokút/penále) za zdroj EÚ a zdroj štátneho rozpočtu na spolufinancovanie v EUR, zaokrúhlenú na dve desatinné miesta.

**6 Zoznam príloh**

* Uviesť poradové číslo a názov v štruktúre stanovenej tabuľkou.

**7 Kontaktné údaje**

Táto sekcia slúži na identifikáciu kontaktných údajov orgánov implementácie EFF vrátane osôb, ktoré žiadosť o vrátenie finančných prostriedkov vypracovali a schválili.

* Uviesť názov orgánu implementácie EFF, adresu (ulica, obec, PSČ), ktorý žiadosť o vrátenie finančných prostriedkov vystavil.
* Kontaktná osoba je osoba orgánu, ktorá žiadosť o vrátenie finančných prostriedkov vypracovala.
* Zodpovedná osoba je osoba, ktorá je v zmysle vnútorných postupov príslušného orgánu a zmluvy o poskytnutí nenávratného finančného príspevku oprávnená žiadať o vrátenie finančných prostriedkov.

V sekcii je potrebné uviesť pečiatku a podpis osoby zodpovednej za schválenie žiadosti o vrátenie finančných prostriedkov a dátum schválenia žiadosti o vrátenie finančných prostriedkov.